Liviyada "Al-Qoida" terrorchilik guruhi bilan bog‘langan guruh jangarilari BMTning bu mamlakatdagi missiyasi xodimlarini asirga oldilar. BMT xodimlari 28 iyunda Az-Zaviya shahrida asirga tushirilganlar. "Al-Qoida"ni qo‘llab-quvvatlovchi guruh Tripolidan g‘arb tomondagi Az-Zaviya shahrida BMTning Liviyadagi missiyasi a’zolarini asirda ushlab turibdi", deb ma’lum qildi Sky News Arabia telekanali. Voqeaning qolgan tafsilotlari hozircha noma’lum. Avvalroq BMTning Liviyadagi missiyasi rahbari almashgandi: nemis Martin Kobler o‘rniga livanlik diplomat Hasan Salame kelgandi.